Michaela Lujan Grisham
Michaela Lujan Grisham, nomine nativo Michelle Lynn Lujan (Los Alamos in urbe die 24 Octobris 1959 nata) est politicus Civitatum Foederatarum.

E stirpe politicorum Neomexicanorum cognominis Luján orta, sed odontologi filia, in urbe Sanctae Fidei educata est. Alumna est universitatis Neomexicanae in urbe Albuquerque ubi arti ingeniariae iuribusque studuit. Auxilia senibus civitatis Neomexicanae ab annis 1990 direxit; secretaria a valetudine anno 2004 promota est, gubernatore Gulielmo Richardson. Legata est camerae repraesentantium Civitatum Foederatarum pro civitate Novo Mexico a die 3 Ianuarii 2013 ad 1 Ianuarii 2019; quo die, gubernatrix iam electa, rite inducta est.

Nexus externi 
 Morgan Lee, "New Mexico elects Democrat Michelle Lujan Grisham governor" (7 Novembris 2018) apud AP News

Nati 1959
Homines vivi
Politici Civitatum Foederatarum
Gubernatores Novi Mexici
Alumni Universitatis Neomexicanae
Legati Camerae Repraesentantium Civitatum Foederatarum